เส้นทางฝันของสาวน้อยขนมหวาน

เส้นทางฝันของสาวน้อยขนมหวาน (夢色パティシエール, Yumeiro Patishiēru) เป็นการ์ตูนมังงะแนว โชโจะ และอนิเมะซีรีส์ เรื่องและภาพโดย นัตสึมิ มัตสึโมโตะ
ซึ่งครั้งแรกเริ่มตีพิมพ์ลงในนิตยสารของสำนักพิมพ์ ซุยฉะ ชื่อ ริบบอน ในฉบับวันที่ 3 กันยายน ปี 2008 หลังจากนั้นก็ได้รวมเล่มตีพิมพ์ำเป็นมังงะในเดือนตุลาคมปี 2008 จนถึงพฤษภาคม ปี 2011 และรวมเป็นชุดในเดือนมิถุนายน 2011 โดยทั้งชุดมีทั้งหมด 10 เล่มจบ ซึ่งได้รับรางวัลโชกาคุกัน มังงะโชะ หมวดอนิเมะสำหรับเด็ก ต่อมามังงะชุดนี้ก็ได้นำมาทำเป็นอนิเมะทีวีชีรีส์ 2 ภาค ภาคแรกมี 50 ตอน ภาคที่ 2 มี 13 ตอน รวมทั้งหมด 63 ตอนโดย สตูดิโอฮิบาริ (animation)<br>สตูดิโอปิเอรอต (production)
เนื้อเรื่องย่อ.
'อามาโนะ อิจิโกะ' สาวน้อยชั้นมัธยมศึกษาปีที่ 2 อายุ 14 ปี ธรรมดาๆที่มีนิสัยซุ่มซ่ามเงอะงะ และไม่มีความสามารถพิเศษอะไรเลยนอกจากความสามารถการชิมรสขนม วันหนึ่งเมื่อเธอได้ไปเทศกาลขนมหวานจึงได้พบกับ 'อองรีย์ ลูคัส' ปาติชิเยร์หนุ่มที่ยอมรับในความเป็นเลิศในการชิมรสชาติของเธอ จึงชักชวนให้เธอไปเข้าโรงเรียนเซนต์มารีย์ โรงเรียนสอนทำขนมหวานซึ่งสร้างปาติซิเยร์ และปาติซิแอร์ชั้นนำมากมาย และเป็นโรงเรียนที่ 'อามาโนะ มิจิโกะ' คุณย่าของอิจิโกะเคยเรียน ซึ่งเมื่ออิจิโกะย้ายมายังเซนต์มารีย์แรกๆ เธอยังปรับตัวไม่ค่อยได้เท่าไหร่กับการทำขนม (ซึ่งเป็นสิ่งที่เธอไม่ถนัดเลย) แต่สุดท้ายก็ได้รับการช่วยเหลือจากสามเจ้าชายขนมหวาน และเหล่าภูติขนมหวาน ทำให้เธอมีความเชื่อมั่นและมีฝีมือในการสรรค์สร้างขนมต่างๆมากขึ้น จนอิจิโกะสามารถเข้าร่วมการแข่งขันทำขนมของโรงเรียน 'เค้กกรังปรี' และถึงแม้จะแพ้ในรอบชิงชนะเลิศ แต่เธอกับเหล่าเจ้าชายขนมหวานก็ได้รับโอกาสให้ไปเข้าแข่งขันเค้กกรังปรี รอบเวิลด์ทัวนาเม้น และในที่สุดทีมอิจิโกะก็สามารถคว้าชัยชนะในการแข่งขันเค้กกรังปรีได้ในที่สุด
Yumeiro Patissiere Professional.
ในภาคนี้เริ่มดำเนินเรื่องจาก อิจิโกะและเหล่าเจ้าชายขนมหวาน กลับมาจากการเรียนต่อที่ปารีส อิจิโกะได้เห็นถึงความเปลี่ยนแปลงไปของเพื่อนๆที่พยายามพัฒนาตัวเองตลอดเวลาหนึ่งปีที่ผ่านมา คาชิโนะ และอันโดที่ทั้งสองคนมีความสามารถเกินเด็กมัธยมปลายปีหนึ่ง จึงได้รับอนุญาตให้สามารถขึ้นไปเรียนชั้นไปเรียนปีสองได้เป็นกรณีพิเศษ ส่วนฮานาบุสะก็ตัดสินใจลาออกจากโรงเรียน เพื่อออกเดินทางไปตามความฝันของตัวเอง เลม่อนที่ย้ายมาเรียนที่ญี่ปุ่น และได้พาสชั้นขึ้นมาอยู่กลุ่ม A กับอิจิโกะ และเพื่อนๆของอิจิโกะที่ต่างพัฒนาฝีมือของตัวเองขึ้น
อิจิโกะ คาชิโนะ เลม่อน และ 'จอนห์นี่ แมคบิล' เพื่อนใหม่ชาวอเมริกันที่อยู่กลุ่มเดียวกับอิจิโกะ ได้รับจดหมายจากอาจารย์อองรีย์ ให้ช่วยเข้าร่วมโปรเจกต์ 'มารีย์กาเด้น' โปรเจกต์สร้างย้านขนมหวานในญี่ปุ่น โดยทีมอิจิโกะทีมใหม่นี้ต้องพยายามสร้างร้านขนมแข่งขันกับร้านอื่นๆในมารีย์กาเด้นให้ได้ ซึ่งอิจิโกะและคนอื่น ๆ ก็ได้รับบทเรียนต่างๆมากมายทั้งจากร้านยูเมะสึกิสาขาใหม่ของอันโด ที่มาเปิดในมารีย์กาเด้น และร้านขนมของคุณเทนโนจิที่อเมริกา จนโปรเจกต์มารีย์กาเด้นเป็นไปอย่างราบรื่นในที่สุด ในตอนจบคาชิโนะ และอิจิโกะได้เปิดเผยเรื่องที่ทั้งสองกำลังคบกันอยู่ เรื่องราวจบลงที่ทั้งสองขอรับโปรเจกต์มารีย์กาเด้นสาขาลอนดอน และทั้งคู่ตกลงจะทำขนมไปเรื่อย ๆ ด้วยกัน
ตัวละคร.
ตัวละครหลัก.
อามาโนะ อิจิโกะ (天野いちご Amano Ichigo)
ให้เสียงโดย : อาโออิ ยูกิ (ญี่ปุ่น) เบญจวรรณ วนิชจิวพันธ์ (ไทย)
วันเกิด:5 มกราคม
วันเกิด:5 มกราคม
กรุ๊ปเลือด:O
ราศี:มังกร
หนัก:51กก.
สูง:154 ซม.
ฉายา:ยัยบ๊อง,ยัยหมูบ้าเค้ก(อิจิตะเป็นคนตั้งให้)
จุดอ่อน:กลัวผี
ภูติขนมหวาน:วนิลา
ความถนัด:ความสามารถการชิมรส,การออกแบบขนม
นางเอกของเรื่อง เป็นคนที่ซุ่มซ่ามมาก ไร้เดียงสา สดใส ร่าเริง จนเข้าขั้นติ๊งต๊องแต่มองโลกในแง่ดีเสมอ 'อามาโนะ เคียวโกะ' แม่ของอิจิโกะซึ่งเป็นครูสอนเปียโนไม่ค่อยจะสนใจเธอเท่าไหร่ เพราะเธอไม่มีพรสวรรค์ในด้านเปียโนตรงข้ามกับ 'นัตสึเมะ' น้องสาวของอิจิโกะที่เก่งเปียโนมากกว่า เรื่องนี้ที่ทำให้อิจิโกะเสียใจมาก วันหนึ่งเมื่อเธอได้ไปงานเทศกาลขนมหวาน อิจิโกะได้พบกับ 'อองรีย์ ลูคัส' ปาติซิเยร์หนุ่ม ซึ่งชื่นชมในความสามารถด้านการรับรู้ถึงรสชาติที่เป็นเลิศของเธอ เขาจึงชักชวนให้อิจิโกะย้ายไปเรียนที่โรงเรียนเซนต์มารีย์ โรงเรียนสอนทำขนม ซึ่งสร้างปาติซิเยร์ชั้นแนวหน้าขึ้นมานับไม่ถ้วน เนื่องจากอิจิโกะอยากจะเป็นปาร์ติชิแอร์เหมือนคุณย่าของเธอ เธอจึงย้ายไปเรียนตามคำชวนของอ.อองรีย์
เมื่ออิจิโกะย้ายเข้ามาในเซนต์มารีย์ก็ได้พบกับภูติขนมหวานชื่อ 'วานิลลา' และได้ถูกจัดอยู่ในกลุ่ม A กับเหล่าเจ้าชายขนมหวาน สามหนุ่มที่ทั้งหน้าตาดีและมีความสามารถด้านการทำขนมที่ยอดเยี่ยม ซึ่งทั้งสามคอยช่วยเหลือและฝึกฝนอิจิโกะไปพร้อมๆกัน อิจิโกะชนะใจทุกคนด้วยความพยายามและความรักในการทำขนม ซึ่งความฝันของเธอคือการสร้างขนมที่ทำให้ทุกคนมีรอยยิ้ม ในตอนแรกเธอชอบ อ.อองรีย์ ที่เขาดีกับเธอมากแต่ต่อมาเธอก็เริ่มรู้สึกชอบคาชิโนะมากขึ้นเรื่อยๆแทน (สังเกตได้จากในตอนที่ 43 เธอละเมอชื่อคาชิโนะออกมา) และในช่วงที่ทั้งคู่ได้ทุนเรียนอยู่ที่ปารีสทั้งสองก็ได้ตกลงคบกัน (ในตอนที่ 51 อิจิโกะได้พยายามจับมือกับมาโคโตะแต่ไม่เป็นผล ,ในตอนที่ 63 เมื่อช็อคโกล่าถามว่า " จะยอมเสียคาชิโนะไปเหรอ " เธอก็ตอบว่า " ไม่ยอม " ,ในตอนที่รู้ผลแพ้ชนะในตอนที่ 63 อิจิโกะได้กระโดดกอดมาโคโตะด้วยความดีใจ และตอนท้ายของตอนที่ 63 มาโคโตะกอดอิจิโกะพร้อมพูดว่า " ได้โปรดอยู่กับชั้นตลอดไป " แม้จะมีรุ่นพี่โคชิโระเข้ามาป่วน แต่ทั้งสองคนก็ได้จูบกันและตกลงจะทำขนมด้วยกันไปเรื่อยๆในที่สุด)
คาชิโนะ มาโคโตะ (樫野 真 Kashino Makoto)
ให้เสียงโดย : โนบุฮิโกะ โอคาโมโตะ (ญี่ปุ่น) กริน อักษรดี (ไทย)
วันเกิด:18 เมษายน
กรุ๊ปเลือด:B
ราศี:พฤษภ
หนัก:64กก.
สูง:162ซม.
ฉายา:เดวิลคาชิโนะ(อิจิโกะตั้งให้),เจ้าชายช็อคโกแลต,เจ้าหน้าเต้าหู้(อิจิตะตั้งให้)
จุดอ่อน:เป็นคนบ้าจี้,กลัวโคชิโระ มิยะขั้นรุนแรง
ภูติขนมหวาน:ช็อคโกล่า
ความถนัด:การทำขนม,การทำช็อคโกแลต
หนึ่งใน "เจ้าชายขนมหวาน" แห่งโรงเรียนเซนต์มารีย์สาขาญี่ปุ่น มีความเชี่ยวชาญในการทำช็อคโกแลต สนิทกับอันโดเป็นเพื่อนสมัยเด็ก และฮานาบุสะเป็นเพื่อนใหม่(ซึ่งแรกๆมักไม่ค่อยถูกกัน) คาชิโนะมีนิสัยค่อนข้างก้าวร้าวนิดหน่อย เพราะเป็นคนขวานผ่าซาก ไม่ค่อยเกรงใจใคร เอาแต่ใจ โกรธง่ายยิ้มยาก เวลาสอนอิจิโกะจะโหดมากทำให้ถูกอิจิโกะเรียกว่า 'เดวิลคาชิโนะ' ครอบครัวของคาชิโนะมีชื่อเสียงทางการแพทย์ ซึ่งไม่เห็นด้วยกับการเลือกที่จะเป็นปาติชิเยร์ของคาชิโนะ ทางบ้านจึงยื้นเงื่อนไขให้คาชิโนะต้องเรียนให้ได้เป็นอันดับ1ของชั้นเรียนเสมอ
คาชิโนะชื่นชมลุงของเขาซึ่งเป็นช็อกโกลาติเยร์มาก เขาจึงมักจะไปอยู่ในร้านของลุงเมื่อตอนสมัยเด็กบ่อยๆ (จึงเป็นแรงบันดาลใจให้เขาอยากเป็นปาติชิเยร์) แม้ว่าสำหรับอิจิโกะแล้วคาชิโนะจะเป็นตาโหดหรือเดวิลคอยกลั่นแกล้งแต่ลึกๆคาชิโนะก็เป็นคนอบอุ่นทำให้อิจิโกะเริ่มชอบเขามากขึ้นเรื่อยๆและคาชิโนะก็ชอบอิจิโกะเหมือนกัน (สังเกตได้จากในอนิเมะตอนที่ 43 ของภาคแรก มาโคโตะหน้าแดงตอนที่อิจิโกะเอาหน้าเข้ามาใกล้ตนเพื่อดมกลิ่นแป้งที่เหลือยู่ในส่วนผสม ,ในตอนที่ 61 คาชิโนะกันจอนห์นี่ให้ออกจากอิจิโกะ และในช่วงท้ายของตอนที่ 63 มาโคโตะได้ขอให้อิจิโกะอยู่กับเขาตลอดไปและต่างเรียกชื่อต้นของกันและกัน) แม้ว่าจะมีคุณหนู และจอนห์นี่มาขวาง แต่ทั้งสองก็ได้จูบกัน และตกลงที่จะทำขนมด้วยกันไปเรื่อยๆในที่สุด
ฮานาบุสะ ซาสึกิ (花房五月 Hanabusa Satsuki)
ให้เสียงโดย : สึบาสะ โยนากะ (ญี่ปุ่น) อภินันท์ ธีระนันทกุล (ไทย)
วันเกิด:2 ตุลาคม
กรุ๊ปเลือด:AB
ราศี:ตุลย์
หนัก:65กก.
สูง:167ซม.
ฉายา:เจ้าชายกุหลาบ,เจ้าขี้เก็ก(อิจิตะตั้งให้)
จุดอ่อน:การโดนเมิน
ภูติขนมหวาน:คาเฟ่
ความถนัด:การทำน้ำตาลปั้น,แกะสลักน้ำตาล,ตกแต่งขนมแนวกุหลาบ,การทำมาการอง,การทำไอศกรีม
หนึ่งใน "เจ้าชายขนมหวาน" ที่มีความเชี่ยวชาญในการทำประติมากรรมขนมและเค้กแนวดอกไม้ หน้าตาหล่อเหลาออกไปทางหวาน มีนิสัยชอบหลงตัวเอง ให้เกียรติผู้หญิง แต่บางครั้งก็พูดตรงเกินไป (โดยเฉพาะในเรื่องความสวยงาม ที่แม้จะเป็นอิจิโกะเขาก็ไม่ออนข้อให้เลย) ความฝันของฮานาบุสะ คือทำงานร่วมกับแม่ของเขาซึ่งเป็นทั้งนักจัดดอกไม้ญี่ปุ่นและเป็นครูสอนจัดดอกไม้ที่เซนต์มารี พ่อของเขาเป็นนักวิจัยดอกกุหลาบ ซึ่งเสียชีวิตในอุบัติเหตุทางรถยนต์เมื่อหลายปีก่อน โดยเหลือน้ำกุหลาบไว้ให้ฮานาบุสะเพียงขวดเดียวเป็นของดูต่างหน้าจากพ่อ ทำให้ฮานาบุสะคิดว่าเขาควรจะทำให้แม่มีความสุขและคอยดูแลสวนกุหลาบในเซนต์มารีย์เรื่อยมา เพราะเหตุนั้นในการแข่งขันรอบแรกของเค้กกรังปรีย์ ฮานาบุสะจึงตัดสินใจทำเค้กกุหลาบ อย่างที่เคยสัญญาไว้กับคุณพ่อในสมัยเด็กว่าจะใช้น้ำกุหลาบของพ่อทำขนมออกมาให้ได้
ในต้นเรื่องฮานาบุสะดูจะแอบชอบอิจิโกะ และพยายามจีบเธออยู่เรื่อยมา (สังเกตได้จากท้ายตอนที่ 16 ที่ฮานาบุสะคิสที่แก้มของอิจิโกะ แต่อิจิโกะกลับซื่อ จนคิดว่าฮานาบุสะแค่คิสเพื่อทักทายเท่านั้น และในตอนที่ 61 ที่ฮานาบุสะเข้าไปคุยกับคาชิโนะ เพื่อเปิดทาง และพูดให้คาชิโนะยอมรับได้เสียทีว่ารักอิจิโกะ) ฮานาบุสะถึงมักจะชอบหลงตัวเองและห่วงบุคลิกภาพของตนอยู่ตลอดเวลา จนคาเฟ่ซึ่งเป็นคู่หูมักจะบ่นว่าฮานาบุสะต้องใช้เวลามากขึ้นอีก 1 ชั่วโมงเพื่อเตรียมตัวมาเรียนในตอนเช้า ซึ่งภูติตนอื่นก็ต่างคิดว่า 'มันจะเว่อร์อะไรขนาดนั้น'
 อันโด เซ็นโนสึเกะ (安堂千乃介 Andō Sennosuke)
ให้เสียงโดย : ชินยะ ฮามาโซ (ญี่ปุ่น) ภัคภูมิ ลิ้มมานะสภาพร (ไทย)
วันเกิด:25 กุมภาพันธ์
กรุ๊ปเลือด:A
ราศี:มีน
หนัก:70กก.
สูง:180ซม.
ฉายา:เจ้าชายแว่น(นัทสึเมะตั้งให้)
จุดอ่อน:เป็นคนอ่อนไหวง่าย
ภูติขนมหวาน:คาราเมล
ความถนัด:การทำขนมหวานโดยผสมกับความเป็นญี่ปุ่น
หนึ่งใน "เจ้าชายขนมหวาน" ของโรงเรียนที่มีความเชี่ยวชาญในด้านขนมญี่ปุ่น อันโดเป็นทั้งเพื่อนสนิทที่เซนต์มารีย์ของคาชิโนะ และยังเป็นเพื่อนสนิทตั้งแต่เด็กของคาชิโนะด้วยเช่นกัน ที่บ้านของอันโดเปิดเป็นร้านขายขนมญี่ปุ่น ชื่อร้านยูเมะสึกิ โดยอันโดเป็นพี่ชายคนโตของบ้าน และมีน้องๆทั้งชายและหญิงอีกหลายคน ทำให้เขามีความเป็นผู้นำสูง และอ่อนโยน ใจดี โดยอันโดมักจะมองคาราเมลคู่หูเป็นน้องสาวของตัวเองเช่นกัน ความฝันของอันโดคือการเปิดร้านของตัวเองเพื่อขายขนมที่ผสมระหว่างชาติทิศตะวันออกและตะวันตกให้ได้ (ซึ่งในภาคที่สองเขาก็ได้ทำตามความฝันของตนเอง โดยการเปิดร้านยูเมะสึกิสาขาของตนเอง ที่มารีย์กาเด้นและคิดค้น 'นิว-บลูมูน' ขนมที่เป็นการผสานกันของตะวันตก และตะวันออกได้สำเร็จ ในช่วยเริ่มเรื่องอันโดดูเหมือนจะชอบอิจิโกะอยู่เช่นกัน ถึงแม้จะไม่ได้จีบอย่างเปิดเผยเช่นฮานาบุสะ หรือมีอาการแสดงให้เห็นชัดเจน แต่ในตอนที่ 61 เขาก็ได้ยอมรับว่าตนเคยชอบอิจิโกะ แต่ในปัจุบันกำลังคบอยู่กับ 'คานะ' เพื่อนสนิทอีกคนของอิจิโกะอยู่